L 72/16 Den Europæiske Unions Tidende 11.3.2006 RÅDETS AFGØRELSE 2006/205/FUSP af 10. marts 2006 om gennemførelse af fælles holdning 2004/694/FUSP om yderligere foranstaltninger til støtte for den effektive gennemførelse af mandatet til Det Internationale Krigsforbrydertribunal vedrørende Det Tidligere Jugoslavien (ICTY) RÅDET FOR DEN EUROPÆISKE UNION HAR — under henvisning til Rådets fælles holdning 2004/694/FUSP ()), særlig artikel 2, sammenholdt med artikel 23, stk. 2, andet led, i traktaten om Den Europæiske Union, og ud fra følgende betragtninger: (1) Ved fælles holdning 2004/694/FUSP vedtog Rådet foran- staltninger med henblik på at indefryse alle midler og økonomiske ressourcer, der tilhører de fysiske personer, mod hvem ICTY har rejst tiltale. Rådet vedtog den 21. december 2005 afgørelse 2005/927/FUSP, hvorved listen over personer i bilaget til fælles holdning 2004/694/FUSP blev udskiftet. Milan LUKIC blev overført til forvaring i ICTY den 21. februar 2006, og hans navn bør derfor fjernes fra listen. Listen i bilaget til fælles holdning 2004/694/FUSP bør ændres i overensstemmelse hermed — (1) EUT L 315 af 14.10.2004, s. 52. Senest ændret ved afgørelse 2005/927/FUSP (EUT L 337 af 22.12.2005, s. 71). TRUFFET FØLGENDE AFGØRELSE: Artikel 1 Listen over personer i bilaget til fælles holdning 2004/694/FUSP erstattes af listen i bilaget til denne afgørelse. Artikel 2 Denne afgørelse har virkning fra dagen for vedtagelsen. Artikel 3 Denne afgørelse offentliggøres i Den Europæiske Unions Tidende. Udfærdiget i Bruxelles, den 10. marts 2006. På Rådets vegne M. BARTENSTEIN Formand